สวัสดีครับคุณเหตุการณ์ : ช่วงวันอาทิตย์ผมดื่มเเอลกอฮอล์(โซจู)ไป 2 ขวด (เมื่อวานซีนก็กินเบียร์ไปอีก 1 กระป๋อง ปกติจะดื่มเเอลกอฮอล์ทุกอาทิตย์ประมาณนี้ครับ) กับ กินยาอมเเก้ไอ (กำกิกเผี่ยง) เเล้วจู่ ๆ พอตื่นเช้าขึ้นมาวันจันทร์ มีจุดเเต้มสีดำบริเวณเหงือกของผม ลักษณะมันเเบนราบไปกับเหงือกครับไม่ใช่เนื้อนูนขึ้นมา ไม่มีอาการเจ็บครับ ผมไม่เคยเป็นเเบบนี้ตั้งเเต่เกิดมา ผมไม่สูบบุหรี่เลยครับอยากสอบถามคุณว่า อาการที่เป็นลักษณะนี้เข้าข่ายหรือเป็นจุดเริ่มต้นของการเป็นมะเร็งช่องปากไหมครับ หรือว่าอาการเเบบนี้มีกลุ่มโรคไหนที่เป็นไปได้อีกไหมครับ ถ้าสมมุติเป็นเเค่การเปลี่ยนสีของชั้นเหงือกเฉย ๆ ทิ้งไว้จะหายเป็นเหมือนเดิมไหมครับ
สวัสดีค่ะ จุดสีดำที่แบนราบเหงือก อาจเกิดจาก- คราบสีของอาหารที่ติดอยู่ โดยหากมีการอมยาอมแก้ไอ ซึ่งยาอมมีสีดำ ก็อาจทำให้สีติดที่เหงือกได้ หรืออาจเป็นคราบสีจากน้ำยาบ้วนปากก็ได้ ซึ่งก็จะค่อยจางหายได้เองค่ะ- หินน้ำลาย (หรือหินปูน) ที่อยู่ใต้เหงือก ทำให้บริเวณจุดที่มีหินน้ำลายนั้น เหงือกจะมีสีคล้ำขึ้น- สิ่งแปลกปลอมฝังอยู่ใต้เหงือก เช่น เกิดจากเศษวัสดุอุดฟันอะมัลกัมเก่าซึ่งฝังเข้าไปในเนื้อเยื่อเหงือก ทำให้เป็นจุดสีน้ำเงินเข้มหรือสีดำ- ไฝในช่องปาก เกิดจากเซลล์เม็ดสีมีการผลิตเม็ดสีมากกว่าปกติ คล้ายกับการเกิดกระหรือไฝที่บริเวณผิวหนัง- การสูบบุหรี่เป็นระยะเวลานาน ทำให้เหงือกมีสีน้ำตาลเข้มหรือดำได้- เป็นเนื้องอกในช่องปาก แต่ก็น่าจะคลำได้เป็นก้อนนูน หรือหากเป็นมะเร็ง ก็จะเห็นเป็นก้อนหรือแผลที่ชัดเจน ร่วมกับมีอาการเจ็บ ปวด มีเลือดออกหากอาการเพิ่งเกิดขึ้น และยังไม่มีอาการเจ็บ ปวด แนะนำควรสังเกตอาการไปก่อน ในเบื้องต้น ก็ควรดูแลรักษาความสะอาดในช่องปากให้ดี โดยการบ้วนปากทุกครั้งหลังทานอาหาร แปรงฟันอย่างน้อย 2 ครั้งต่อวัน ใช้ไหมขัดฟันอย่างน้อย 1 ครั้งต่อวัน เป็นต้น หากจุดสีดำยังคงไม่หายไป หรือขยายใหญ่ขึ้น ก็ควรไปพบทันตแพทย์หรือแพทย์เฉพาะทางหู-คอ-จมูกเพื่อตรวจค่ะ